
Amalan Sepuluh Hari Pertama Bulan Dzulhijjah! 


Segala puji bagi Allah, kita memuji, memohon pertolongan 
dan keampunan-Nya, serta berlindung kepada-Nya dari kejahatan 
diri dan keburukan amal perbuatan kita. Barangsiapa yang diberi 
petunjuk oleh Allah maka tidak aka nada yang mampu 
menyesatkannya, dan barangsiapa yang Allah sesatkan, maka 
tidak akan ada yang mampu memberinya petunjuk. Aku bersaksi 
bahawa tiada Tuhan yang berhak disembah melainkan hanya 
Allah, tiada sekutu bagi-Nya. Dan aku bersaksi bahawa 
Muhammad adalah hamba dan rasul-Nya. semoga selawat dan 
salam dicurahkan keatas baginda, ahli keluarganya dan para 


sahabatnya. 
Amma ba' du... 


Bertagwalah kepada Allah, wahai hamba-hamba Allah, 
dengan sebenar-benar tagwa, dan hendaklah kamu berwaspada 
akan pengawasan-Nya terhadap apa yang tersembunyi dalam 


dirimu serta pembicaraan rahsiamu. 


(t) Disampaikan pada hari Jumaat, 5 haribulan Dzulhijjah, tahun 1444 di Masjid Nabawi. 
(2) Merupakan ungkapan yang digunakan di dalam bahasa arab untuk memulakan 
khutbah, memulakan topic pembicaraan setelah penyampaian mugaddimah, di awal 
penulisan surat, atau untuk berpindah dari sesuatu tajuk ke tajuk yang lain. 

Wahai kaum muslimin... 


Sesungguhnya diantara bentuk kurniaan dan kedermawanan 
Allah terhadap para hamba-Nya adalah Dia menyediakan musim- 
musim yang dipenuhi dengan kebaikan hadir silih berganti untuk 
mereka. Sebaik sahaja sesuatu ibadah itu berlalu, ibadah yang 
lain pula akan tiba, supaya mereka dapat menyucikan dosa-dosa 


mereka serta mengangkat derajat mereka. 


Kita telah didatangi sepuluh hari yang diberkati, ia 
merupakan hari-hari yang paling baik, paling mulia dan teragung. 


Allah telah bersumpah dengannya pada firman-Nya: 
(že JB AN) 

“Demi waktu fajar, dan malam yang sepuluh.” (OS. Al 
Fajr: 1-2) 

Masrug rahimahullahh berkata: “Hari-hari itu adalah 
sepuluh hari pertama Al Adha, hari-hari yang terbaik dalam 
setahun.” 

Hari-hari ini dipilih oleh Allah di dalam salah satu bulan- 


bulan haram (mulia), dan ia merupakan penutup bagi bulan-bulan 


yang telah ditentukan, Allah telah berfirman: 
(Su ba jga (الحَځ‎ 
“Haji itu pada bulan- bulan yang ditentukan” (OS. Al 
Bagarah: 197) 

Telah berkata Ka'ab rahimahullah: “Diantara bulan-bulan 
haram yang paling dicintai oleh Allah adalah Dzulhijjah, dan 
yang paling dicintai pada bulan Dzulhijjah adalah sepuluh hari 
yang pertama. ', siang harinya lebih baik dari siang hari pada 
sepuluh hari terakhir Ramadhan, Rasulullah sallallahu “alaihi 
wasallam bersabda: “Hari-hari yang terbaik di dunia adalah 


hari yang sepuluh.” (HR. Ibnu Hibban). 


Sheikhul Islam rahimahullah berkata: Waktu siang sepuluh 
hari pertama bulan Dzulhijjah lebih baik dari waktu siang 
sepuluh hari di bulan Ramadhan, dan sepuluh malam terakhir 
Ramadhan lebih baik daripada malam sepuluh hari pertama 


Dzulhijjah. 


Kelebihan dan keutaaman sepuluh hari Dzulhijjah adalah 
segala amal ibadah utama dikumpulkan di dalamnya seperti solat, 
puasa, sedekah dan haji, yang mana ianya tidak terjadi pada 


bulan-bulan selainnya. 


Keutamaan yang ada pada beberapa malam dan siang 
harinya memberi peluang kepada manusia untuk memperolehi 
kebaikan dengan memperbanyakkan amalan soleh. Kerana 
sesungguhnya amalan soleh pada hari-hari tersebut adalah 
amalan yang paling dicintai oleh Allah berbanding dengan 


amalan yang sama yang dikerjakan pada waktu selainnnya. Nabi 

sallallahu “alaihi wasallam bersabda: “Tidak ada hari yang 
amalan soleh lebih dicintai oleh Allah daripada sepuluh hari 
ini.” Para sahabat bertanya: ‘Sekalipun jihab?” Nabi bersabda: 
Sekalipun jihad, kecuali seorang lelaki yang mengorbankan 


Jiwa dan hartanya, dan dia kembal tidak membawa apa-apa.’ 


(HR. Bukhari) 


Ibnu Rajab rahimahullah berkata: “Hadits ini menunjukkan 
bawah amalan yang dikerjakan pada sepuluh hari pertama 
Dzulhijjah lebih dicintai oleh Allah daripada amalan yang 
dikerjakan pada hari-hari dunia yang lain, tanpa sebarang 


pengecualian”. 


Dahulunya para salaf rahimahumullah bersungguh-sungguh 
mengerjakan amalan-amalan soleh pada hari-hari tersebut. Sa'id 
bin Jubair rahimahullah; jika telah tibanya sepuluh hari pertama 
Dzulhijjah, dia akan bersungguh-sungguh dalam mengerjakan 
amalan soleh sehingga tidak ada sesiapa yang mampu 


menyainginya. 


Diantara karunia dan kedermawanan yang Allah berikan 
adalah Dia mempelbagaikan ketaatan yang dapat dikerjakan pada 
sepuluh hari ini. Dan diantara amalan yang disyariatkan padanya 
adalah: memperbanyak zikir kepada Allah; firman-Nya 


subhanahu wa ta 'ala: 


(وَيَذْكُرُوا امنم اله في ايام (ea sika‏ 

“. dan supaya mereka menyebut nama Allah pada hari-hari 


yang telah ditentukan.” (OS. Al Hajj: 28). 


Ibnu Abbas radiyallahu 'anhuma berkata: “Tanya adalah 
hari-hari yang sepuluh.' Dan Allah telah menyebutkan bahawa 
padanya terdapat amalan-amalan terbaik yang dapat 
mendekatkan diri seseorang kepada-Nya. Nabi sallallahu “alaihi 
wasallam bersabda: “Tidak ada satu hari yang lebih agung di 
sisi Allah untuk beramal padanya daripada hari yang sepuluh, 
maka perbanyakkanlah tahlil, takbir dan tahmid di dalamnya.” 
(HR. Ahmad) 


Imam An Nawawi rahimahullah mengatakan: “Dianjurkan 
untuk memperbanyakkan zikir di hari yang sepuluh, melebihi 
hari-hari yang lainnya, dan dianjurkan untuk memperbanyak 
zikir pada hari Arafah, melebihi hari-hari lain di sepuluh hari 
tersebut.” Zkir yang paling afdhal adalah membaca Kitabullah 
kerana sesungguhnya ia adalah petunjuk dan cahaya yang jelas 


nyata. 


Takbir mutlag merupakan salah satu syiar di sepuluh hari 
pertama Dzulhijjah, dahulunya “Ibnu Umar dan Abu Hurairah 
radhiyallahu ‘anhum keluar ke pasar di sepuluh hari Dzulhijjah, 
mereka bertakbir sehingga orang lain pun turut bertakbir 


bersama mereka.” (Diriwayatjan oleh Bukhari secara mu 'allag) 

Adapun Takbir Muqayyad disyariatkan untuk kita 
bertakbir setiap kali selesai melaksanakan solat fardhu yang lima, 
bermula waktu fajar hari Arafah sehingga asar terakhir hari 


Tasyrig (13hb Dzulhijjah) untuk jemaah haji dan yang lainnya. 


Sedekah merupakan amalan soleh yang dapat 
melapangkan kesusahan dan kesulitan serta menghapuskan 
kesedihan. Sedekah yang paling baik adalah yang dikeluarkan 
sewaktu berada dalam keulitan dan waktu-waktu yang mulia. 
Nabi sallallahu “alaihi wasallam bersabda: “Orang yang 
membantu janda dan orang miskin adalah seperti orang yang 
berjihad di jalan Allah — menurutku baginda bersabda — juga 
seperti orang yang menunaikan solat tanpa henti, dan orang yang 


berpuasa tanpa berbuka.” (Muttafaqun alaihi) 


Dan diantara amalan yang dianjurkan di sepuluh hari 
Dzulhijjah adalah berpuasa di sembilan hari pertama. Imam An 
Nawawi rahimahullah berkata: "Sangat-sangat dianjurkan." 


! 


Sementara puasa pada hari Arafah pula ”... dapat menghapus 
dosa satu tahun sebelumnya dan satu tahun yang akan datang." 


(HR. Muslim). 


Yang terbaik bagi orang yang mengerjakan haji adalah 
supaya tidak berpuasa, mencontohi apa yang telah dilakukan oleh 
Nabi sallallahu “alaihi wasallam dan juga supaya dapat 


mengekalkan kekuatan dirinya untuk beribadah dan berdoa. 

Hari Arafah merupakan hari pengumpulan kaum muslimin, 
hari yang penuh pengharapan, khusyuk, ketulusan dan 
penyerahan diri kepada Allah. Hari mulia bagi semua kaum 
muslim, “Tidak ada hari di mana Allah membebaskan hamba 


dari neraka lebih banyak dari hari Arafah.” (HR. Muslim) 


Sheikhul Islam rahimahullah berkata: "Pada hari Arafah, 
keimanan, rahmat, cahaya, dan keberkatan akan menghampiri 
hati-hati para jemaah haji, sesuatu yang tidak mampu 


diungkapkan oleh kata-kata." 


Doa mempunyai kedudukan sangat agung dan mulia. Ia 
mengangkat dan menyampaikan segala hajat sang hamba kepada 
Tuhannya. Dia menghadap Allah dengan hatinya, sebagai tanda 
patuh atas perintah-Nya: 


(قاذغوا اله مُخْلِصِينَ لَه (ASI‏ 


"Maka berdoalah kepada Allah dengan penuh keikhlasan 
hanya kepada-Nya." (OS. Ghafir: 14). 


Maka sampaikanlah kepada-Nya — permohonanmu, 
keluhkanlah kepada-Nya kesulitanmu, baik di hari Arafah dan di 
hari lainnya, yakinlah akan terkabulnya doamu, teruslah meminta 
kepada Tuhan yang Maha Dermawan, sungguh Dia adalah Tuhan 
yang Maha Menciptakan dan Maha Mengetahui. Allah 


berfirman: 

(bs أَرَادَ شَيْئاً أَنْ يفول لَهُ كن‎ ISI al Uas) 
"Sesungguhnya perintah-Nya apabila Dia menghendaki 


sesuatu dia akan berkata kepadanya, 'Jadilah!' Maka terjadilah 
ia." (OS. Yaasiin: 82). 


Ibnu Abdil Barr rahimahullah berkata: "Doa pada hari 


Arafah biasanya akan dikabulkan semuanya." 


Di sepuluh hari Dzulhijjah terdapat hari gurban yang 
merupakan hari yang paling mulia di sisi Allah. Nabi sallallahu 
alaihi wasallam bersabda: "Sesungguhnya hari yang paling 
mulia di sisi Allah adalah hari gurban (Aidiladha)." (HR. Abu 
Daud). 


Hari Aidiladha merupakan hari yang paling diharamkan 
(dimuliakan) di sisi Allah. Nabi sallallahu 'alaihi wasallam 
bersabda dalam khutbahnya di Haji Wada' pada hari gurban: 
"Sesungguhnya hari yang paling diharamkan (dimuliakan) 
adalah hari ini (Aidiladha), dan bulan yang paling diharamkan 
(dimuliakan) adalah bulan ini (Dzulhihjah)." (HR. Ahmad). 


Ia merupakan salah satu hari raya bagi kaum muslimin, hari 
yang penuh dengan kegembiraan dan kebahagiaan dengan 
mengerjakan salah satu rukun Islam. 12 adalah hari manasik haji 
yang paling agung, yang paling zahir, dan paling ramai orang 
berkumpul padanya. Ia merupakan hari Haji Akbar. Allah telah 


menyebutkan tentangnya pada firman-Nya: 

OS)‏ مِنَ الله وَرَسُولِهِ إِلَى النّاسِ يَوْمَ gal‏ الأكْبَر) 
"Dan (inilah) suatu pemakluman dari Allah dan Rasul-Nya‏ 


kepada umat manusia pada hari Haji Akbar." (OS. At Taubah: 
3). 


Pada hari Aidiladha Allah memberitahu kepada Nabi-Nya 
dan kaum mukminin bahawa Dia telah menyempurnakan agama- 
Nya maka tiada yang boleh menguranginya, Allah telah 
menyempurnakannya tanpa perlu ditambah apa-apa sampai bila- 
bila. Allah juga telah meredhainya dan tidak akan memurkainya. 


Allah berfirman: 
(as ay SI عَلَيْكُمْ نِعْمَتِي وَرَضِيتُ‎ ana; akin لَكُمْ‎ Sala (اليَومَ‎ 
"Pada hari ini, Aku telah sempurnakan bagi kamu agama 
kamu, dan telah Aku cukupkan kepada kamu kenikmatan-Ku, dan 


telah Aku redhai Islam sebagai agama bagi kamu." (OS. Al 
Maidah: 3). 


Ibnu Katsir rahimahullah berkata: "Ini merupakan nikmat 
Allah yang paling besar atas umat ini, kerana Allah telah 
menyempurnakan bagi mereka agama mereka, sehingga mereka 
tidak memerlukan agama selainnya, juga tidak memerlukan Nabi 


kecuali Nabi mereka." 


Setiap Nabi akan ditanya pada hari Kiamat, adakah mereka 


telah menyampaikan risalah kepada umatnya? Nabi sallallahu 

alaihi wasallam bersabda: "Dan kamu semua pun akan ditanya 
tentang diriku." (HR. Muslim). Pada hari Aidiladha Nabi 
sallallahu 'alaihi wasallam bertanya kepada para sahabatnya: 
"Apakah aku sudah menyampaikan kepada kamu?" para sahabat 
menjawab: "Iya." Kemudian baginda bersabda: "Ya Allah 


saksikanlah!" (Muttafaqun 'alaihi). 


Pada hari yang agung tersebut, Nabi sallallahu 'alaihi 
wasallam berwasiat kepada umatnya agar mereka menyampaikan 
agama ini kepada umatnya. Baginda bersabda: "Hendaklah orang 
yang hadir menyampaikan kepada yang tidak hadir. Kerana 
boleh jadi orang yang disampaikan kepadanya lebih memahami 


daripada orang yang mendengarkannya secara langsung.' 


(Muttafagun 'alaihi). 


Mudzhiri rahimahullah berkata: "Hal ini mengandungi 
anjuran untuk mengajarkan manusia hadits-hadits Nabi 
sallallahu 'alaihi wasallam serta ilmu-ilmmu syar'i yang lain, 
kerana tanpa mengajar dan belajar nescaya ilmu akan terputus 


dari manusia." 


Disamping rasa gembira yang dirasakan manusia pada hari 
raya, sebahagian mereka lalai dari berzikir kepada Allah. Allah 


berfirman: 


SAS‏ اله في يام مغذودات) 

"Dan berzikirlah (dengan menyebut) Allah dalam beberapa 
hari yang berbilang." (OS. Al-Bagarah: 203). 


Ibnu Abbas radhiyallahu 'anhuma berkata: "Yang 
dimaksudkan dengan hari yang berbilang adalah hari Tasyrig. 
Iaitu tiga hari setelah hari Aidiladha." 


Nabi sallallahu 'alaihi wasallam bersabda: "Hari tasyrig 
adalah hari makan, minum, dan berzikir kepada Allah." (HR. 
Muslim). 


Ibnu Hajar rahimahullah berkata: "Keutaman bagi sepuluh 
hari pertama bulan Dzulhijah telah ditetapkan, demikian juga 


dengan hari Tasyrig." 
Pada hari Aidiladha dan hari Tasyrig terdapat ibadah harta 
dan anggota badan yang paling dicintai oleh Allah, dan Allah 


mengiringinya dengan solat. Allah berfirman: 
uia 
"Maka solatlah hanya untuk Tuhanmu dan 


menyembelihlah!" (OS. Al-Kautsar: 2). 


Allah telah memerintahkan manusia untuk ikhlas dalam 
menyembelih dan meniatkan hal itu hanya dilakukan kerana 
Allah semata-mata. Bukan untuk rasa sombong, riya', sum'ah, 


ataupun hanya sekadar rutin semata-mata. Allah berfirman: 

(ia sä ASUS وَلكِنْ‎ Jaa Yg يَنَالَ اله لَحُومُهَا‎ Ol) 
"Daging-daging korban dan darahnya itu sekali-kali tidak 


dapat mencapai (keredhaan) Allah, tetapi ketakwaan dari diri 
kamulah yang dapat mencapainya." (OS. Al-Hajj: 37). 


Nabi sallallahu 'alaihi wasallam melakukan ibadah korban 
sebanyak dua ekor kambing yang amlah dan agran, baginda 
menyembelihnya dengan tangan baginda sendiri. (Muttafagun 
'alaih). Yang dimaksud dengan "Amlah" adalah berwarna hitam 
dan putih, dan yang dimaksud dengan "Agran" adalah kambing 


yang memiliki tanduk. 


Haiwan korban yang paling baik adalah yang paling mahal 
harganya dan yang paling disukai oleh pemiliknya. Hendaklah 
seseorang tidak mengeluh tentang harga haiwan korban yang 
tinggi, kerana pahalanya di sisi Allah amatlah besar. Seekor 
kambing atau biri-biri cukup untuk satu orang dan seluruh ahli 
keluarganya dan diperbolehkan bagi seseorang untuk berhutang 
bagi mengerjakan ibadah korban. Maka berbahagialah, 
makanlah, berikanlah dan sedekahkanlah, berikanlah kepada 
orng-orang fagir, dan hadiahkanlah kepada kerabat dan jiran 


tetangga kamu. 


Bagi orang yang ingin mengerjakan ibadah korban, maka 
diharamkan keatasnya untuk memotong apa-apa daripada rambut 


dan kukunya, sabda Nabi sallallahu “alaihi wasallam: 

“Barangsiapa mempunyai haiwan korban yang hendak 
disembelihnya, sekiranya telah tampak anak bulan Dzulhijjah, 
maka janganlah dia mengambil apa-apa daripada rambutnya 


ataupun kukunya sehingga dia berkorban.” (HR. Muslim) 


Bahaya perbuatan maksiat akan berlipat ganda jika 
dikerjakan pada musim-musim yang dipenuhi dengan rahmat dan 


kebaikan. Firman-Nya subhanahu wa taala: 


GASIS السمَوَاتِ‎ GIS الله يَوْمَ‎ AS شهراً في‎ a WI الشهور عِند الله‎ sie GI) 
أَنْفسَكُم)‎ Se فلا تظلمُوا‎ ASI SAN SIS AA Any lis 
“Sesungguhnya bilangan bulan di sisi Allah ialah dua belas 
bulan, yang telah ditetapkan dalam Kitab Allah semasa Dia 
menciptakan langit dan bumi, diantaranya empat bulan yang 
suci. Itulah ketetapan agama yang betul lurus, maka janganlah 


kamu menganiaya diri kamu.” (At Taubah: 36) 


Oatadah rahimahullah berkata: “Kezaliman pada bulan- 
bulan haram lebih besar dosanya dari bulan-bulan selainnya 
,meskipun kezaliman dalam setiap waktu adalah dosa besar, 
kerana Allah memembesarkan sesuatu perkara sebagaimana 


yang Dia kehendaki '. 

Wa ba'du?, wahai kaum muslimin... 


Orang yang bahagia adalah dia yang dapat memanfaatkan 
bulan-bulan, hari-hari dan waktu-waktu yang terbaik, 
mendekatkan diri kepada Tuhannya dengan mengerjakan 


kewajipan dan ketaatan di waktu tersebut. 


A 'udzubillahi minassyaithaanir rajiim (Aku berlindung 
kepada Allah dari syaitan yang terkutuk) 
aai el وَالأرْضٍ‎ ea كَعَرْضٍ‎ lela ya Aing من رَبَكُمْ‎ Boia ابوا لى‎ 

Ala 3 dia | gal‏ ذلك Oh‏ الله aai‏ مَن Z3 BLS‏ ذو Jail‏ العظيم) 

“Berlumba-lumbalah kamu untuk mendapatkan keampunan 
dari Rabb kamu, dan mendapat Syuraga yang keluasannya 
seluas langit dan bumi, yang disediakan bagi orang-orang yang 
beriman kepada Allah dan rasul-rasulNya, yang demikian ialah 
limpah kurnia Allah, diberikan-Nya kepada sesiapa yang 
dikehendaki-Nya; dan Allah sememangnya mempunyai limpah 
kurnia yang besar. (OS. Al Hadiid: 21) 


Semoga Allah memberkatiku dan kamu semua dengan Al- 


Ouran yang mulia... 


Khutbah Kedua 


(?) Merupakan kalimah yang masyhur dikalangan orang arab ketika memulakan khutbah, 
di awal penulisan surat, atau untuk berpindah dari sesuatu tajuk ke tajuk yang lain. Dan ia 
bermaksud: apa yang telah disebutkan atau diucapkan. 


Amalan Sepuluh Hari Pertama Bulan Dzulhijjah 15 


Segala puji bagi Allah atas ihsan-Nya, dan rasa syukur 
dipanjatkan kepada Allah atas petunjuk dan pemberian-Nya. Aku 
bersaksi bahawa tiada tuhan yang berhak disembah melainkan 
hanya Allah, tiada sekutu bagi-Nya, sebagai pengagungan 
terhadap kebesaran-Nya. Dan aku bersaksi bahawa Muhammad 
adalah hamba dan utusan-Nya. Semoga selawat dan salam 
dicurahkan keatas baginda, ahli keluarganya, dan para 


sahabatnya. 
Wahai kaum muslimin... 


Taubat memiliki kedudukan yang tinggi di dalam agama 
Islam. Tanya merupakan sebab bagi kejayaan dan kebahagian. 
Allah telah mewajibkan keatas seluruh hamba untuk bertaubat 
dari segala jenis dosa yang telah dilakukan. Allah berfirman 
kepada mereka yang mengatakan bahawa Dia miliki pasangan 


dan anak: 
(أقلا يَتُوبُونَ إلى الله وَيَسْتَغْفِرُوتَهُ)‎ 
“Oleh itu, tidakkah mereka mahu bertaubat kepada Allah 
dan memohon keampunan-Nya?.” (OS. Al Maidah: 74) 


Allah juga berfirman kepada orang-orang mukmin: 


(وَتُوبُوا إلى الله جَميعاً Wi‏ المؤمئون لعلَكُم تُفلخون) 

“Dan bertaubatlah kamu sekalian kepada Allah, wahai 
orang-orang yang beriman, supaya kamu berjaya.” (OS. An 


Nuur: 31) 


Nabi sallallahu “alaihi wasallam memohon kepada Allah 
agar menerima taubatnya sebanyak seratus kali dalam sehari, 
Nabi sallallahu “alaihi wasallam bersabda: “Wahai sekalian 
manusia, bertaubatlah kepada Allah, sesungguhnya aku 
bertaubat sebanyak seratus kali di dalam sehari. Yakni aku 


berkata: “Ya Rabb terimalah taubatku” (Muttafaqun “alaih) 


Kita lebih memerlukan taubat, dan hari yang terbaik bagi 
seorang hamba adalah hari taubatnya, Nabi sallallahu “alaihi 
wasallam berkata kepada Ka'ab bin Malik radiyallahu “anhu: 
“Bergembiralah dengan datangnya suatu hari baik yang pernah 
engkau alami sejak engkau dilahirkan oleh ibumu .” (Muttafagun 


“alaih) 


Betapa indahnya seorang hamba yang bertaubat di hari yang 
paling dicintai oleh Allah! Oleh itu, barangsiapa yang jujur 
dengan taubatnya, maka akan meningkatlah derajatnya, dan 
Allah pasti akan menggantikan keburukan-keburukannya dengan 


kebaikan. 


Kemudian ketahuilah bahawa Allah Ta'ala telah 
memerintahkan kamu semua untuk berselawat dan salam keatas 


Nabi-Nya... 

